《四失诗和徐文长韵 其四 失磬》
明代·陈子升

硁硁鄙质久相留，燕石周人漫应酬。一足或当夔戛击，泗滨空记玉方流。

浮图钵应三更早，碧落钟虚五岳游。笑问泉明归去后，还堪如此折腰不。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。